section_heading: Priznanja
paragraph_text: Epizodu Two for the Road gledalo je 15.03 milijuna Amerikanaca što je za milijun i pol manje gledatelja u usporedbi s prethodnom sezonom. Epizoda je dobila uglavnom pozitivne kritike. C. K. Sample iz TV Squada napisao je da je epizoda Two for the Road "bila odlična i uživao sam u njoj" premda mu je bilo "žao Sawyera i Huga". Sample je također nadodao da premda je sumnjao da će Ana Lucia i Libby biti ubijene, ono što je "bilo nevjerojatno je osoba koja ih je ubila". Mac Slocum s internetske stranice Filmfodder.com napisao je da je epizoda sadržavala "najveći... obrat... ikada". Slocum je također nadodao da ako još niste pogledali epizodu, "očekuje vas prava poslastica".